Ճշմարտությունը բնավ այն իրողությունները չեն, որոնք կարելի է ապացուցել։ Եթե մի հողամասում նարնջենիները ամուր արմատներ են ձգել, առատ պտուղ են տալիս, ապա այդ հողամասը նարնջենիների ճշմարտությունն է։ Եթե այս կամ այն կրոնը, մշակույթը, արժեհամակարգը, գործունեության տեսակը նպաստում են մարդու կայացմանը, արթնացնում են նրա մեջ քնած տիրակալին, որի գոյության մասին ինքն էլ չգիտեր, նշանակում է՝ այդ արժեհամակարգը, մշակույթը, գործունեության ձևը մարդու ճշմարտությունն են։ Իսկ տրամաբանությունը։ Տրամաբանությունը թող մի կերպ մի ձև գտնի՝ կյանքն արտացոլելու համար։